Mržnja lidera hamasa - 2003-08-29
Kao što je rekao predsjednik Sjedinjenih država nakon terorističkih napada u Bagdadu i Jerusalemu 19. avgusta, teroristi i njihovi spon
Oni mrze slobodu i vjersku toleranciju, demokraciju i ravnopravnost žena. Oni mrze kršćane i Jevreje i svakog muslimana koji ne dijeli njihova uska i nasilnička gledišta. Za sada još nije precizno poznato ko stoji iza napada u Bagdadu. U slučaju napada na autobus u Jerusalemu, dvije palestinske militantne grupe preuzele su odgovornost. To su Islamic Jihad i Hamas. Obje organizacije su posvećene uništavanju Izraela i uspostavljanju ekstremističke muslimaske palestinske države na izraelskom području. Abdel Aziz Rantisi je ključni lider i glasnogovornik Hamasa. U izjavama i pisanim saopštenjima datim prije mnogo godina, a nastavljenim i do sada on je izražavao i izražava mržnju prema Izraelu, Jevrejima, Palestincima umjerenih stajališta, Amerikancima i svima drugima koji nisu i ne prihvataju izopačene ciljeve Hamasa. Rantisijeva mržnja prema Jevrejima ide toliko duboko da on čak osporava svaku povijesnu činjenicu vezanu za holokaust nacističke Njemačke kojem su Jevreji bili izloženi tokom drugog svjetskog. U suočavanju sa takvom mržnjom, kao što je rekao gospodin Bush, sve države imaju odgovornost. BUSH: Nijedna država ne može biti neutralna u borbi između civilizacije i haosa. Svaka država koja stoji na strani slobode i humanih vrijednosti mora osuditi teror i djelovati protiv onih koji mnogima žele uništiti nade. ”Mi se borimo protiv terora“ - dodao je američki predsjednik - i mi ćemo nastaviti sa tom ofanzivom .“